ΓΡΑΠΤΗ ΕΡΩΤΗΣΗ E-0686/01

υποβολή: Daniel Varela Suanzes-Carpegna (PPE-DE) προς την Επιτροπή

(8 Μαρτίου 2001)

Θέμα: Χρηματοδοτικό μέσο προσανατολισμού της αλιείας (ΧΜΠΑ) και ελάττωση της αλιευτικής προσπάθειας στην ΕΕ

Δεδομένης της προκλήσεως που συνιστά η παγκοσμιοποίηση της οικονομίας, το Ευρωπαϊκό Κοινοβούλιο ζήτησε, με το ψήφισμά του σχετικά με την Κοινή Αλιευτική Πολιτική, από την Επιτροπή και το Ευρωπαϊκό Συμβούλιο να συνεχίσουν τις προσπάθειές τους για διαρθρωτική στήριξη του τομέα, διατηρώντας τιςφιστάμενες ενισχύσεις χωρίς αύξηση της συνολικής αλιευτικής προσπάθειας, ειδικότερα δε τις ενισχύσεις που αποβλέπουν σε περιβαλλοντικές βελτιώσεις ή βελτιώσεις σχετιζόμενες με την προστασία του θαλάσσιου περιβάλλοντος και, συγκεκριμένα, τις προοριζόμενες για αλιευτικούς στόλους που ανήκουν σε χώρες οι οποίες εξεπλήρωσαν τιςποχρεώσεις που καθορίζονται από τα αλλεπάλληλα Πολυετή Προγράμματα Προσανατολισμού. Με την έννοια αυτή, το ΕΚ ζητεί από την Επιτροπή να συνεχίσει τις προσπάθειές της για την προσαρμογή του κοινοτικού στόλου

στουςφιστάμενους ευρωπαϊκούς και παγκόσμιους αλιευτικούς πόρους, προετοιμάζοντας ένα νέο αξιόπιστο Πολυετές Πρόγραμμα Προσανατολισμού για τον Αλιευτικό Στόλο, το οποίο να είναι συνεπές προς την πραγματικότητα του τομέα και να μπορεί να εφαρμοστεί αποτελεσματικά καιπό συνθήκες ισονομίας για όλους τους στόλους και τους επαγγελματίες του τομέα, ανεξαρτήτως εθνικότητας.

Μπορεί να αναφέρει η Ευρωπαϊκή Επιτροπή ποιο ποσό επί του συνόλου της διαρθρωτικής ενίσχυσης που προορίζεται για τον αλιευτικό τομέα της ΕΕ διατέθηκε για την ελάττωση της αλιευτικής προσπάθειας στο κάθε κράτος μέλος κατά την περίοδο 1994-1999;

Μπορεί να αναφέρει η Επιτροπή το βαθμό εκτέλεσης του ποσού αυτού στο κάθε κράτος μέλος κατά την περίοδο προγραμματισμού 1994-1999;

Μπορεί να αναφέρει η Επιτροπή τον προορισμό του μη εκτελεσθέντος ποσού από αυτό που προοριζόταν για την ελάττωση της αλιευτικής προσπάθειας στο κάθε κράτος μέλος κατά την περίοδο προγραμματισμού 1994-1999;

Μπορεί να αναφέρει η Επιτροπή σχετικά με τον προορισμό των μη εκτελεσθέντων ποσών στο κάθε κράτος μέλος και τα οποία επεστράφησαν στην Ευρωπαϊκή Επιτροπή κατά την περίοδο 1994-1999;

Μπορεί να αναφέρει η Επιτροπή ποιο ποσό από το σύνολο της διαρθρωτικής ενίσχυσης που προοριζόταν στον αλιευτικό τομέα της ΕΕ διετέθη για την ελάττωση της αλιευτικής προσπάθειας στο κάθε κράτος μέλος κατά την περίοδο 2000-2006;

Απάντηση του κ. Fischler εξ ονόματος της Επιτροπής

(5 Απριλίου 2001)

1. Προγραμματισμός της αναπροσαρμογής της αλιευτικής προσπάθειας 1994-1999

>ΚΤΜ ΟΠΝΒΧΒ>

2. Υλοποίηση της αναπροσαρμογής της αλιευτικής προσπάθειας 1994-1999

>ΚΤΜ ΟΠΝΒΧΒ>

Τα ποσά που αναγράφονται στον ανωτέρω πίνακα δεν αποτελούν το σύνολο της εκτέλεσης, δεδομένου ότι αυτή θα συνεχιστεί μέχρι το τέλος του έτους 2001. Στο σύνολό της η εκτέλεση θα είναι γνωστή μόνον το έτος 2002.

3. Όπως ήδη εμφαίνεται στο κάτω μέρος του πίνακα του σημείου 2, η εκτέλεση δεν έχει τερματιστεί. Συνεπώς δεν είναι δυνατόν να προσδιοριστεί σήμερα κατά πόσον κάποιο μέρος των πιστώσεων που αναφέρονται στον πίνακα του σημείο 1 (και για ποία ποσά)πάρχει κίνδυνος να παραμείνει αχρησιμοποίητο. Σε περίπτωση που εμφανιστεί το ενδεχόμενο αυτό, οι μη χρησιμοποιηθείσες πιστώσεις θα ακυρωθούν, δεδομένου ότι ο προγραμματισμός δεν είναι δυνατός από την 31η Δεκεμβρίου 1999.

4. Το αξιότιμο μέλος του Κοινοβουλίου παρακαλείται να ανατρέξει στην απάντηση την οποία η Επιτροπή έχει δώσει στη γραπτή ερώτηση τουπ'αριθ. E-0059/01(1).

5. Προγραμματισμός της αναπροσαρμογής της αλιευτικής προσπάθειας 2000-2006

>ΚΤΜ ΟΠΝΒΧΒ>

(1) ΕΕ C 235 E της 21.8.2001, σελ. 106.